Source: https://www.liestany.sk/news/ochrana-polnohospodarskej-pody-opatrenia-na-likvidaciu-burin/
Timestamp: 2018-04-20 19:56:23+00:00

Document:
Ochrana poľnohospodárskej pôdy - opatrenia na likvidáciu burín :: Obec Liešťany
Úvodná stránka > Ochrana poľnohospodárskej pôdy - opatrenia na likvidáciu burín
Okresný úrad Prievidza,
Ochrana poľnohospodárskej pôdy, jej využívanie a zachovanie prirodzených vlastnosti – opatrenia na likvidáciu burín
Tak, ako po iné roky i v tomto roku Okresný úrad Prievidza, pozemkový a lesný odbor ako orgán ochrany poľnohospodárskej pôdy upozorňuje na dodržiavanie ustanovení § 1, § 2 a § 3 zákona číslo 220/2004 Z. z. o ochrane a využívaní poľnohospodárskej pôdy v znení zákona č. 219/2008 Z. z. č. 57/2013 a ustanovení § 3 odst. 1 zákona č. 193/2005 o rastlinnolekárskej starostlivosti na dodržiavanie citovaných zákonných ustanovení a realizáciou opatrení proti rozširovaniu burín, na povinnosti pravidelného udržiavania trávnatých plôch ich kosením, čim sa zabráni ďalšiemu šíreniu burín.
V tomto období je otázka burín a ich odstraňovanie opäť aktuálna, zároveň upozorňujeme všetkých vlastníkov a správcov poľnohospodárskej pôdy, že podľa § 3 sú povinní
- predchádzať výskytu a šíreniu burín na neobrábaných pozemkoch
- vykonávať agrotechnické opatrenia zamerané na ochranu a zachovanie kvalitatívnych vlastnosti poľnohospodárskej pôdy a na ochranu pred jej poškodzovaním a degradáciou,
- a tiež zabezpečiť využívanie poľnohospodárskej pôdy tak, aby nebola ohrozená ekologická stabilita územia a bola zachovaná funkčná spätosť prírodných procesov v krajinnom prostredí.
Ten, kto svojou nečinnosťou spôsobí zaburinenie poľnohospodárskeho pozemku, alebo nepoľnohospodárskeho pozemku v blízkosti poľnohospodárskeho pozemku, prípadne nesplní povinnosti uložené orgánom ochrany poľnohospodárskej pôdy dopustí sa priestupku ( fyzická osoba ) alebo správneho deliktu ( právnická osoba alebo fyzická osoba – podnikateľ) podľa § 25 a § 26 zákona, pričom za tieto správne delikty môže správny orgán uložiť pokutu až do výšky 33 000 €.
Splnenie tejto povinnosti bude štátna správa na úseku ochrany poľnohospodárskej pôdy aj v tomto roku dôsledne kontrolovať.
Ing. Jozef Otto

References: § 1
 § 2
 § 3
 § 3
 § 3
 § 25
 § 26